Document ID: 32005R0824

UREDBA KOMISIJE (ES) št. 824/2005
z dne 30. maja 2005
o določitvi nekaterih okvirnih količin in posameznih zgornjih mej za izdajo dovoljenj za uvoz dodatnih količin banan v nove države članice za tretje četrtletje leta 2005
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Pogodbe o pristopu Češke, Estonije, Cipra, Latvije, Litve, Madžarske, Malte, Poljske, Slovenije in Slovaške,
ob upoštevanju Akta o pristopu Češke, Estonije, Cipra, Latvije, Litve, Madžarske, Malte, Poljske, Slovenije in Slovaške ter zlasti prvega odstavka člena 41 Akta,
ob upoštevanju Uredbe Sveta (EGS) št. 404/93 z dne 13. februarja 1993 o skupni ureditvi trga za banane (1),
ob upoštevanju naslednjega:
(1)
Uredba Komisije (ES) št. 1892/2004 (2) je sprejela prehodne ukrepe, potrebne za lažji prehod iz režimov, veljavnih v novih državah članicah pred pristopom v Evropsko unijo, v uvozni režim, ki izhaja iz skupne ureditve trga v sektorju banan, za leto 2005. Za zagotavljanje preskrbe trga, zlasti v novih državah članicah, je ta uredba v obliki prehodnega ukrepa določila dodatno količino za izdajo uvoznih dovoljenj. Upravljanje te dodatne količine mora biti izvršeno z uporabo mehanizmov in instrumentov, kot jih določa Uredba Komisije (ES) št. 896/2001 z dne 7. maja 2001 o določitvi podrobnih pravil za uporabo Uredbe Sveta (EGS) št. 404/93 glede režimov uvoza banan v Skupnost (3).
(2)
Člen 14(1) in (2) Uredbe (ES) št. 896/2001 določa, da se lahko določijo okvirne količine in posamezne zgornje meje za izdajo uvoznih dovoljenj, za vsakega od prvih treh četrtletij tekočega leta.
(3)
Da bi se zagotovila primerna preskrba in nadaljevanje trgovinskih tokov med sektorjema proizvodnje in trženja, je pri izdaji dovoljenj za tretje četrtletje leta 2005 primerno določiti enake odstotke za okvirne količine in individualne zgornje meje, kakor so določeni za upravljanje tarifnih kvot A/B in C v Uredbi Komisije (ES) št. 825/2005 (4).
(4)
Glede na dejstvo, da mora biti ta uredba uporabljena pred začetkom obdobja, v katerem se oddajo zahtevki za pristopna dovoljenja za tretje četrtletje leta 2005, se izdela ustrezna določba, da bi ta uredba začela veljati takoj.
(5)
Ta uredba se mora uporabljati pri dobaviteljih s sedežem v Skupnosti, ki so registrirani v skladu s členoma 5 in 6 Uredbe (ES) št. 1892/2004.
(6)
Ukrepi, predvideni s to uredbo, so v skladu z mnenjem Upravljalnega odbora za banane -
SPREJELA NASLEDNJO UREDBO:
Člen 1
Okvirna količina, iz člena 14(1) Uredbe (ES) št. 896/2001 za izdajo pristopnih dovoljenj za banane v okviru dodatne količine, iz člena 3(1) Uredbe (ES) št. 1892/2004, določa 23 % razpoložljivih količin za tradicionalne oz. netradicionalne dobavitelje iz člena 4(2) navedene uredbe, za tretje četrtletje leta 2005.
Člen 2
Največja dovoljena količina, iz člena 14(2) Uredbe (ES) št. 896/2001 za zahtevke za dovoljenja za uvoz banan v okviru dodatne količine, iz člena 3(1) Uredbe (ES) št. 1892/2004, določa za tretje četrtletje leta 2005:
(a)
23 % posebne referenčne količine, sporočene v skladu s členom 5(5) Uredbe (ES) št. 1892/2004, v primeru tradicionalnih dobaviteljev;
(b)
23 % posebne dodelitve, sporočene v skladu s členom 6(6) Uredbe (ES) št. 1892/2004, v primeru netradicionalnih dobaviteljev.
Člen 3
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 30. maja 2005

Labels: 3
17
15